ครูสาวขับเก๋งกลับไม่ถึงบ้าน พลิกคว่ำลงข้างทางที่ร้อยเอ็ดเสียชีวิตคาที่
ครูสาววัย 27 ปี ขับรถเก๋งจากโรงเรียนที่ อ.ธวัชบุรี จ.ร้อยเอ็ด เพื่อกลับบ้านพักที่ อ.เสลภูมิ เกิดเสียหลักพลิกคว่ำลงข้างถนนร้อยเอ็ด-โพนทอง เสียชีวิตคาที่ เบื้องต้น จนท.คาดอาจจะหลับในเมื่อเวลา 00.45 น. ของวันที่ 29 ม.ค. 63 ร.ต.อ.วัฒนา วงษ์อินตา รองสารวัตร (สอบสวน) สภ.ธวัชบุรี จ.ร้อยเอ็ด ได้รับแจ้งว่ามีเหตุรถเก๋งตกข้างทาง บนถนนสายร้อยเอ็ด-โพนทอง บ.ชาด ต.หนองพอก อ.ธวัชบุรี จ.ร้อยเอ็ด มีผู้เสียชีวิตติดภายในรถ จึงออกตรวจสอบพร้อมกู้ชีพ ทต.อุ่มเม้า อาสาสมัครกู้ภัยนครสาเกต อาสาสมัครกู้ภัยอโสก พร้อมอุปกรณ์ตัดถ่าง และแพทย์เวร รพ.ธวัชบุรีถึงจุดเกิดพบรถเก๋ง ฮอนด้า ซิตี้ สีแดง หมายเลขทะเบียน วก 4432กรุงเทพมหานคร ตกอยู่ข้างทางในสภาพพลิกคว่ำล้อชี้ฟ้าพังเสียหายยับเยิน ตรวจสอบภายในรถพบศพผู้เสียชีวิต 1 ราย ทราบชื่อคือ นางสาวรัชนี ไผ่โสภา อายุ 27 ปี ชาวบ้านหมู่ที่ 4 ต.เกาะแก้ว อ.เสลภูมิ จ.ร้อยเอ็ด โดยร่างถูกรถกดทับอยู่ฝั่งคนขับ อาสาสมัครกู้ภัยจึงใช้อุปกรณ์ตัดถ่างให้การช่วยเหลือนำศพผู้เสียชีวิตออกมาได้ ตรวจสอบพบบาดแผลฉีกขาดบริเวณใบหน้าเป็นแผลฉกรรจ์ ไม่มีชีพจร เสียชีวิตในจุดเกิดเหตุ เจ้าหน้าที่จึงร่วมกันชันสูตรพลิกศพ ก่อนเคลื่อนย้ายนำเก็บรักษาที่ รพ.ธวัชบุรี เพื่อรอญาติรับดำเนินการต่อไปพนักงานสอบสวนได้ตรวจสอบจุดเกิดเหตุเพื่อเก็บหลักฐานและสอบสวนพยานผู้เห็นเหตุการณ์ ทราบเบื้องต้นว่าผู้เสียชีวิตเป็นครูอยู่ที่โรงเรียนศรีธวัชวิทยาลัย ต.นิเวศน์ อ.ธวัชบุรี จ.ร้อยเอ็ด เบื้องต้นคาดว่าผู้ตายได้ขับรถออกจากเขตเทศบาลเมืองร้อยเอ็ด มุ่งหน้ากลับบ้านในเขตอำเภอเสลภูมิ มาถึงจุดเกิดเหตุอาจจะเกิดอาการหลับในจนทำให้รถเสียหลักตกข้างทางพลิกคว่ำดังกล่าว.
ครูสาววัย 27 ปี ขับรถเก๋งจากโรงเรียนที่ อ.ธวัชบุรี จ.ร้อยเอ็ด เพื่อกลับบ้านพักที่ อ.เสลภูมิ เกิดเสียหลักพลิกคว่ำลงข้างถนนร้อยเอ็ด-โพนทอง เสียชีวิตคาที่ เบื้องต้น จนท.คาดอาจจะหลับใน
ครูสาว,เก๋งพลิกคว่ำ,รถพลิกคว่ำ,สภ.ธวัชบุรี,ร้อยเอ็ด,รัชนี ไผ่โสภา,ถนน ร้อยเอ็ด-โพนทอง,ข่าวทั่วไป